  Pamokos tema: Lietuvoje gyvenantys vorai
Tikslas: Padėti mokiniams nugalėti vorų baimę juos tyrinėjant artimoje aplinkoje ir skatinti mokinių komandinį bei kūrybinį darbą.

Uždaviniai: 
a) Užpildydami užduočių lapus tyrinės vorus;
b) Mokysis dirbti komandoje;
c) Ugdys kūrybiškumą;
d) Keis požiūrį į Lietuvoje gyvenančius vorus.
Kompetencijos: pažinimo, komunikavimo, kūrybiškumo.
Priemonės: užduočių lapai, spalvoti pieštukai, rašiklis, padidinimo stiklas, atspausdinti lapai apie vorus segtuvas, padidinimo stiklas, liniuotė, siūlai.

Metodai:  Tyrinėjimas, aprašymas, grupinis darbas, refleksija. 

Vieta: Bernardinų parkas

Klasė:   4-7 

Mokytojo pasiruošimas pamokai:
1. Pagal mokinių skaičių klasėje paruošia grupei (grupę sudaro 2-4 mokiniai)  tyrinėjimo rinkinius, rinkinius sudaro: kiekvienam mokiniai atspausdintas užduočių lapas pagal jo gebėjimus, visai grupei viena kopija paruoštos informacinės medžiagos apie vorus, vienas padidinimo stiklas ir liniuotė, bei spalvoti pieštukai su rašikliais kiekvienam mokiniui.
2. Parenka parke tinkama vietą, kad grupės atskirose vietose galėtų saugiai ieškoti vorų.
3. Numato aptarimo ir kūrybinės užduoties vietą parke.
VEIKLOS:
	Pamokos įvadas:
Mokiniai supažindinami su užduotimi.
Paskirstomi grupėmis, kiekvienai grupei išdalinami tyrinėjimo rinkiniai ir paskirstomos erdves parke.

	· Mokytojas stebi gupių darbus, prireikus padeda surasti informaciją apie aptiktą vorą. 
· Grupių nariams atlikus užduotį visi susirenka nurodytoje vietoje ir kiekviena grupė pristato savo užduočių lapus.
· Mokytojas žodžiu įvertina mokinių darbą kaip grupės nario ir jo individualų darbą.
· Po šios užduoties mokytoja pristato kūrybinę voratinklio gaminimo užduotį.
· Mokiniams atlikti šią užduotį skiriama apie 15-20 min.
· Visi mokiniai išrenka vieną gražiausia voratinklį.

	Pamokos aptarimas:
Aptarimo metu mokytojas gali užduoti šiuos klausimus:
1. Ar patiko ieškoti vorų?
2. Ar labai bijojote jų ieškoti?
3. Ar kitoje vietoje norėsite pakartoti vorų paiešką?
4. Ką naujo sužinojote apie vorus?



Kad pamoka vyktu sklandžiau siūlau įvertinti mokinių ir lydinčių žmonių skaičių.
